tomron87/hebrew-wikipedia-sentences-corpus huggingface dataset:
השיר הגיע אל המקום ה-9 במצעד שבפנמה, וה-12 במצעד השירים הלטיניים.
השיר נכתב על ידי אדגר באררה, אנדרה קסטרו, ג'יזוס הררה ואוסקר הרנדה.
השיר הוא שיר בסגנון הפופ הלטיני, המשלב בתוכו גם את סגנון הפאנק הברזילאי.
מגזין הבילבורד ערכו ריאיון עם לופז בו היא דיברה על השיר.
עם השיר הופיעה לופז לראשונה, בטקס פרסי הבילבורד הלטיני ה-25.
ביולי 2018, יצא לאור הרמיקס הרשמי של השיר, אשר הכיל בתוכו את הזמר הפוארטו ריקני אוזונה.
ב-2 ביולי באותה השנה, נשלח השיר אל הרדיו האמריקאי.
מגזין הבילבורד אמרו על הרמיקס כי "אוזונה מביא עמו את הרגאטון והטראפ, דבר אשר מוסיף רבות לשיר".
הווידאו קליפ המלא שיצא עבור השיר צולם על ידי סנטיאגו סלוויצ'ה בלוס אנג'לס.
הקליפ מציג בתוכו את לופז כמלכה השולטת בטירה רחבת ממדים, ואת השחקן מיגואל אנג'ל סילבסטרה כבכיר ליבה, אשר נלחם למענה.
בשלושה ימים מרגע צאתו, צבר הקליפ למעלה מ-10 מיליון צפיות, ונכון ל-19 ביוני 2018, מונה הצפיות שלו עומד על כ-105 מיליון צפיות.
מקוםתאריםמכירותארצות הברית (RIAA)פלטינה 6× (לטיני)360,000ספרד (PROMUSICAE)פלטינה40,000
Egypt Station הוא אלבום האולפן ה-17 של פול מקרטני, שיצא ב-7 בספטמבר 2018. זהו האלבום הראשון של מקרטני המכיל חומר מקורי, מאז אלבומו New שיצא בשנת 2013.
האלבום, שהופק על ידי גרג קורסטין (פרט לשיר אחד, שהפיק ראיין טדר), חולק את שמו עם ציור של מקרטני מ-1988. שני שירים ראשונים מתוכו, "Come On to Me \ I Don't Know", יצאו כסינגל כפול ב-20 ביוני 2018. סינגל שלישי בשם "Fuh You", בהפקת ראיין טדר, יצא ב-15 באוגוסט 2018.
האלבום זכה לביקורות נלהבות מהמבקרים ולהצלחה מסחרית.
זהו אלבומו הראשון של מקרטני, מאז Tug Of War ב-1982, שהגיע למקום הראשון במצעד ה-Billboard 200.
Egypt Station הוקלט באולפנים בלוס אנג'לס, בלונדון ובסאסקס.
מקרטני החל לעבוד עם המפיק גרג קורסטין זמן מה לאחר שחרור אלבומו ב-2013, New, והזכיר את עבודתם מספר פעמים עד ההכרזה על צאת האלבום ב-20 ביוני 2018.
מקרטני הקליט גם שלושה שירים עם ראיין טדר.
שניים מהשירים, "Fuh You" ו-"Nothing for Free", שוחררו באלבום.
השיר "Get Enough" הוקלט גם עם טדר עבור האלבום, אך במקום זאת שוחרר ביום השנה החדשה של 2019 בתור סינגל ללא אלבום.
השיר "Back in Brazil" הוקלט באולפני KLB בעיר סאו פאולו.
באלבום ישנם 14 שירים, בנוסף לשני קטעים אינסטרומנטליים בתחילתו ובסופו שייקראו "Station I" ו"Station II" בהתאמה.
בין השירים באלבום מופיעים הסינגלים "I Don't Know" ו-"Come On to Me", השירים "Happy With you" ו-"People Want Peace", וכן יצירה מורכבת בשם "Despite Repeated Warnings" שמופיע בסוף האלבום.
העכבישים (שנודעו בעבר בתור פרסי עכביש הזהב ומסיבות חסות גם עכבישי Eircom ו־Eir Spiders) הוא טקס פרסים שנתי עבור תרומות איריות למדיה מקוונת ודיגיטלית במספר קטגוריות.
הטקס הוקם בשנת 1996 ומתארח על ידי המגזין Business & Finance וממומן באופן היסטורי על ידי חברת התקשורת Eir (לשעבר ידועה בשם Eircom).
מערך פרסים מקביל לצעירים בני 19 ומטה, המכונה "עכבישים ג'וניור", הוקם בשנת 2009.
מאז 2018 הפרסים ניתנים תחת חסות ועידת פסגת הטכנולוגיה של דבלין.
Eight Days a Week (בעברית: שמונה ימים בשבוע) הוא שיר של להקת הרוק הבריטית הביטלס.
הוא נכתב על ידי ג'ון לנון ופול מקרטני, ונכלל באלבומם Beatles for Sale, שיצא ב-4 בדצמבר 1964. בארצות הברית, השיר יצא כסינגל, בפברואר 1965, לפני הוצאת האלבום Beatles VI, שיצא והופץ ברחבי צפון אמריקה.
השיר זכה להצלחה רבה, והוא הסינגל השביעי של הביטלס שהגיע למקום הראשון במצעד הפזמונים השבועי של בילבורד הוט 100 בארצות הברית.
השיר הגיע למקום הראשון גם במצעדי פזמונים בקנדה, בלגיה והולנד.
הביטלס הקליטו את השיר "Eight Days a Week" באולפני EMI בלונדון באוקטובר 1964. השיר יצא מחדש ברחבי העולם בשנת 2000 באלבום האוסף 1 של הביטלס.
הוא גם סיפק את השם לסרטו התיעודי של הבמאי רון הווארד מ-2016 על שנות הלהקה כמבצעים חיים, The Beatles: Eight Days a Week.
את ההשראה לכתיבתו ואת הרעיון לנושא השיר, ייחס פול מקרטני לכמה גורמים.
בריאיון לעיתון פלייבוי בשנת 1984, העניק פול את הקרדיט לנושא השיר, לרינגו סטאר, בהשראת מלפרופיזם שהביע פעם, שהיווה גם את הרעיון לכתיבת השירים A Hard Day's Night ו-Tomorrow Never Knows.
בהמשך, העניק פול את הקרדיט לכותרת השיר לנהג שהסיע אותו פעם לביתו של ג'ון לנון בווייברידג'.
בספר שיצא במסגרת פרויקט האנתולוגיה של הביטלס, הוא מספר, "לרוב, נהגתי לנסוע לשם (לביתו של ג'ון) בעצמי, אך באותו יום הסיע אותי הנהג וכששאלתי לשלומו, הוא השיב לי, 'הו, עובדים קשה, שמונה ימים בשבוע'."
השיר הוקלט ב-6 באוקטובר 1964, בתוך שני מפגשים, שביחד ארכו כמעט שבע שעות, עם הפסקה של רבע שעה באמצע.
ג'ון לנון - שירה מובילה, גיטרה אקוסטית, מחיאות כפיים
פול מקרטני - שירה מובילה, גיטרה בס, מחיאות כפיים
ג'ורג' האריסון - קולות ליווי, גיטרה מובילה, מחיאות כפיים
רינגו סטאר - תופים, מחיאות כפיים
El Amor (בעברית: אהבה) הוא אלבום האולפן העשירי של הזמרת-יוצרת המקסיקנית גלוריה טרווי.
האלבום יצא לאור ב-21 באוגוסט 2015, על ידי חברת התקליטים יוניברסל מיוזיק לטין אנטרטיינמנט.
את האלבום הקליטה טרווי בשנת 2015 ומתוכו יצאו ארבעה סינגלים: "Como Yo Te Amo", "Las Pequeñas Cosas", "Te Quiero" ו-"El Amor".
הקונספט של האלבום הוא חידושים של שירים לטיניים ידועים, בהופעה חיה, תוך שלאורכו עוברת טרווי תהליך של שינוי.
כלומר, בתחילת האלבום האלטר אגו שלה "מיסטר טרווי", שר את השירים, כשהוא לבוש בחליפה עם מגבעת.
ככל שהאלבום מתקדם, ניתן לראותה כשהיא פושטת את בגדי האלטר אגו שלה, עד שהיא נראית כפי שהיא באמת.
בסוף השינוי, היא לבושה בשמלה כסופה וזאת כששיערה פזור.
לאורך שנת 2015 ושנת 2016, העלתה טרווי לערוץ היוטיוב שלה את המופעים עם כל השירים מתוך האלבום, תוך שכל שיר בוצע במופע נפרד משלו.
כבר בסמוך לצאתו של האלבום, הודיעה טרווי כי היא תצא לסיבוב הופעות עולמי על מנת לקדם את האלבום.
בנוסף לכך, פרסמה ששמו יהיה, "El Amor World Tour".
סיבוב ההופעות כלל בתוכו כ-99 מופעים ברחבי העולם, בעיקר ברחבי אמריקה הצפונית, דרום אמריקה ואמריקה הלטינית.
האלבום זכה להצלחה רבה במקסיקו כאשר כבש את פסגת מצעד האלבומים של המדינה, תוך שבחודשים ספורים מצאתו קיבל את תואר הזהב, על ידי איגוד תעשיית ההקלטות המקסיקני (AMPROFON), על מכירות של למעלה מ-30,000 עותקים במדינה.
בהמשך, קיבל את תואר הפלטינה, על מכירות של למעלה מ-60,000 עותקים במדינה.
נכון למאי 2016, נמכר האלבום בלמעלה מ-90,000 עותקים במדינה, מה שהופך אותו לאחד מהאלבומים הנמכרים ביותר במדינה בשנת 2015.
ביולי 2015, נודע כי האלבום הופק על ידי הומברטו גטיקה, אשר עבד עם אמנים כמו סלין דיון, שאקירה וטליה.
עוד נודע כי באלבום יהיו ארבעה עשר שירים, שרובם הם חידושים לשירים ידועים כמו "Y Ahora Quien", "Te Quiero" ו-"Cama Y Mesa".
לדבריה של טרווי, מחצית מהאלבום הוקלט על ידי האלטר אגו הגברי שלה הנקרא, "מיסטר טרווי".
כמו כן, טענה כי האלטר אגו שלה הקליט את השירים המדברים על הנשים שרוצות להיות נאהבות, בעוד היא עצמה הקליטה את השירים המדברים על איך היא עצמה אוהבת.
עוד היא הוסיפה כי האלבום "הוא מעין דיאלוג בין גבר לאישה שמתפתח ומתפתח".
במהלך מסיבת עיתונאים, הצהירה טרווי כי האלבום הוקדש לבעלה ארמנדו גומז, מכיוון שהיא האמינה שהאלבום הציל את נישואיה, לאחר משבר שגרם לה לחשוב על גירושים.
האלבום היה זמין למכירה ב-21 באוגוסט 2015, בפורמט של הורדה דיגיטלית.
תוך שעות ספורות הוצב האלבום על ידי Mixup בראש מצעד האלבומים הנמכרים ביותר במקסיקו.
לפני שיצא האלבום, הוציאה הזמרת ארבעה סינגלים אשר נועדו לקדמו, ולאחר מכן יצאו הווידאו קליפים של כל השירים הנכללים בו.
"Como Yo Te Amo" - יצא לאור ב-19 ביוני 2015, כסינגל הראשון והפותח מתוך האלבום.
השיר היה זמין לרכישה דיגיטלית כבר ב-19 במאי באותה השנה.
השיר הוא חידוש לשירם של רפאל ורוקיו ג'וראדו.
עם זאת, הלחן וההפקה המוזיקלית של השיר הייתה שונה מזו המקורית.
השיר זכה להצלחה רבה כאשר הגיע למקום השישי במצעד שירי הפופ המקסיקניים האזוריים, למקום השמיני במצעד שירי הפופ הדיגיטליים ולמקום ה-19 במצעד שירי הפופ הלטיניים.
בוונצואלה הצליח השיר לכבוש את פסגת מצעד הבלדות ואת פסגת מצעד השירים הלטיניים, תוך שהגיע למקום השני במצעד שירי הפופ ולמקום השישי במצעד 100 הסינגלים הוונצואלים.
הווידאו קליפ הרשמי של השיר הועלה לערוץ היוטיוב של טרווי ב-19 ביוני 2015, ביום צאתו כסינגל.
נכון לאפריל 2020, מונה הצפיות שלו עומד על למעלה מ-93 מיליון צפיות.
"Las Pequeñas Cosas" - יצא לאור ב-31 ביולי 2015, כסינגל השני מתוך האלבום והיה זמין להורדה דיגיטלית.
כבר באותו היום, הועלה הווידאו קליפ שלו לערוץ היוטיוב של טרווי.
נכון לאפריל 2020, מונה הצפיות שלו עומד על למעלה מ-27 מיליון צפיות.
במקור, הוקלט השיר על ידי אמנדה מיגל.
השיר הגיע למקום החמישי במצעד שירי הפופ שבמקסיקו.
השיר זכה להצלחה רבה בארצות הברית כאשר הגיע למקום השני במצעד שירי הפופ המקסיקניים האזוריים, למקום ה-23 במצעד שירי הפופ הלטיניים ולמקום ה-28 במצעד האירפליי של מקסיקו.
"Te Quiero" - יצא לאור ב-7 באוגוסט 2015, כסינגל השלישי מתוך האלבום והיה זמין להורדה דיגיטלית.
נכון לאפריל 2020, מונה הצפיות שלו עומד על למעלה מ-24 מיליון צפיות.
במקור, הוקלט השיר על ידי חוסה לואיס פראלס.
"El Amor" - יצא לאור ב-14 באוגוסט 2015, כסינגל הרביעי והאחרון מתוך האלבום והיה זמין להורדה דיגיטלית.
השיר הוא שיר הנושא של האלבום, והקליפ שלו פורסם ביום צאתו כסינגל.
לאחר שהוציאה מן האלבום ארבעה סינגלים, נודע כי ב-21 באוגוסט 2015, תצא טרווי לסיבוב הופעות עולמי על מנת לקדם את האלבום.
סיבוב ההופעות התחיל באותו התאריך שצוין בלוס אנג'לס, ארצות הברית.
לאחר מכן, הופיעה בלמעלה מעשרה יעדים נוספים באמריקה הצפונית.
הלג השני כלל בתוכו שתי הופעות בלבד שהתקיימו בפרו וצ'ילה.
הלג השלישי כלל בתוכו שלוש הופעות נוספות באמריקה הצפונית.
הלג הרביעי כלל בתוכו ארבע הופעות שהתקיימו באמריקה הלטינית, במדינות: פוארטו ריקו, הרפובליקה הדומיניקנית, ניקרגואה, וגואטמלה.
החלק הראשון של הלג החמישי כלל בתוכו עשרות הופעות באמריקה הצפונית.
החלק השני של הלג החמישי כלל בתוכו עשרות הופעות במקסיקו ובארצות הברית.
בשבוע צאתו, כבש האלבום פסגת מצעד האלבומים של מקסיקו, תוך שבחודשים ספורים מצאתו קיבל את תואר הזהב, על ידי איגוד תעשיית ההקלטות המקסיקני, על מכירות של למעלה מ-30,000 עותקים במדינה.
בארצות הברית נמכר האלבום בלמעלה מ-3,000 עותקים בשבוע צאתו ובעקבות כך כבש את פסגת מצעד האלבומים הלטיניים והיה לרביעי של טרווי שעשה זאת.
בנוסף לכך, כבש האלבום את פסגת מצעד אלבומי הפופ הלטיניים והיה לרביעי של טרווי שעשה זאת גם כן וזאת, תוך שכבש את פסגת מצעד אלבומי הפופ הלטיניים המסחריים.
במצעד האלבומים העכשוויים הגיע למקום ה-83, בעוד במצעד האלבומים המסחריים הגיע למקום ה-95.
בספרד זכה האלבום להצלחה מתונה, כאשר הגיע למקום ה-46 במצעד האלבומים של המדינה.
האלבום שהה במצעד במשך שבועיים.
מקוםתאריםמכירותארצות הברית (RIAA)3,000מקסיקו (AMPROFON)פלטינה + זהב90,000
"Ein Bisschen Frieden" (בעברית: "קצת שלווה") הוא שיר של הזמרת הגרמנייה ניקול, אשר זכה במקום הראשון בתחרות האירוויזיון לשנת 1982 שנערכה בעיר הארוגייט, צפון יורקשייר, בריטניה.
שיר זה הביא לגרמניה את זכייתה הראשונה בתחרות.
באירוע "שיר היובל באירוויזיון" שנערך בשנת 2005 לכבוד השנה החמישים לתחרות הזמר, ובו נבחר "שיר האירוויזיון הטוב בכל הזמנים", הגיע השיר הגרמני למקום השביעי.
בשנת 2020, במופע "אירוויזיון: Europe Shine a Light", שנערך במקום תחרות האירוויזיון של אותה השנה, אשר בוטלה עקב מגפת הקורונה, שודר ביצוע מחודש לשיר, בביצוע הזמרים מיכאל שולטה ואילזה דלנגה.
Ein Heller und ein Batzen מגרמנית (מילולית: הלר אחד ובאצן אחד) הוא שיר עם גרמני, אשר נכתב על ידי אלברט פון שליפנבאך בשנת 1830 כשיר שתייה, ומאוחר יותר הפך לשיר לכת פופולרי בוורמאכט במהלך מלחמת העולם השנייה.
Ein Heller und ein Batzen, הידוע גם בכינוי "היידי, היידו, היידה", היה שיר צעידה פופולרי במהלך מלחמת העולם השנייה בקרב כוחות הוורמאכט הפולשים לאירופה, מה שהוביל לכך שהוא נתפס בציבור כשיר וכסמל נאצי.
על אף שהוא אינו מוכר ככזה באופן רשמי ולכן אינו מוצא מחוץ לחוק לפי סעיף 86a לחוק העונשין הגרמני האוסר הפצת סימנים של ארגונים בלתי חוקיים.
+ טקסט הכיתוב עברית גרמנית הלר אחד ובאצן אחד,
שניהם היו שלי, כן שלי.
הבאצן הלך עבור יין, כן יין.
היידי, היידו, היידה הא הא הא הא הא הא הא!
הם עונים יחדיו: "הו לא, הו לא".
הלא היה זה תענוג גדול,
בחור, חלק כמו קטיפה ומשי.
אך מה חבל, שהוא היינו שתיין, כן שתיין.
השיר נוגן בפרק 4 של העונה הראשונה של הסדרה "פני דרדפול: עיר המלאכים".
Either Way (בעברית: כך או כך) הוא סינגל שהוקלט על ידי הצמד מוזיקלי הבריטי Snakehips בהשתתפות הזמרת האנגלייה אן-מארי והראפ האמריקאי ג'ואי באדאס.
השיר יצא לאור ב-28 ביולי 2017, על ידי חברת התקליטים סוני מיוזיק אנטרטיינמנט, כסינגל שלא מתוך אלבום.
הווידאו קליפ הנלווה שצולם לשיר והועלה לערוץ היוטיוב של Snakehips בשידור חי ב-28 ביולי 2017, בסמוך לצאתו של הסינגל עצמו.
אזורתאריך יציאהפורמטחברת תקליטיםמקורעולם28 ביולי 2017הזרמת מוזיקה • הורדה דיגיטליתסוני מיוזיק
Einhell Germany AG היא יצרנית כלי עבודה חשמליים וציוד גינה חשמלי בלנדאו על האיזר, גרמניה.
החברה נוסדה ב-2 ביוני 1964 על ידי יוזף תאנהובר בשם Hans Einhell GmbH.
הנס איינהל היה דודו של יוזף תאנהובר.
בסוף שנות ה-60 של המאה ה-20 היא פתחה מפעל בספרד.
החברה נסקה בבורסה ב-1987. זוהי חברה הנסחרת ב- Prime Standard ב-Xetra (EING_p.
בשנת 2016 היא הכניסה מעל 486 מיליון אירו.
אנדראס קרויס מכהן כמנכ"ל מאז ינואר 2003.
בשנת 2013, היא השתלטה על Ozito חברה אוסטרלית המספקת מוצרי Bunnings עשה זאת בעצמך לחנות שלהם בכל רחבי אוסטרליה.
איינהל בריטניה ממוקמת בבירקנהד ב- Wirral, בפארק העסקים של צ'מפיונס.
"Einmal sehen wir uns wieder" (בעברית: "עוד נתראה שוב") הוא שיר שהוקלט על ידי הזמרת הגרמנייה לאלה אנדרסן.
השיר, שנכתב על ידי רודולף מאלוק וארנסט באדר, ייצג את גרמניה באירוויזיון 1961.
במרכז מילות השיר עומדת אישה הפונה לאהובה, אותו לא ראתה הרבה זמן, ומנסה לפנות אליו ולומר לו שהם עוד יפגשו שוב.
ב-18 במרץ 1961 הופיעה אנדרסן על בימת האירוויזיון.
היא שרה שמינית בסדר ההופעות, לפני צרפת ואחרי שוודיה.
עם סיום ספירת הקולות הגיעה אנדרסן למקום ה-13 עם 3 נקודות.
איסאי (ביפנית: エーザイ株式会社; באנגלית: Eisai) היא תאגיד יפני לייצור והפצה של תרופות.
נכון לשנת 2024, מעסיקה החברה כ־10,000 עובדים ומפעילה סניפים ב־12 מדיניות בעולם וביניהן: ארצות הברית, בריטניה, גרמניה, צרפת, ספרד, איטליה, שוודיה, סין, טאיוואן, הודו ואינדונזיה.
מטה החברה הראשי ממוקם בעיר טוקיו, יפן.
בשנת 2009, קיבלה פרס מהארגון הלאומי למחלות נדירות (NORD) על פיתוח תרופה נגד אפילפסיה בשם בנזל (Banzel).
חברת איסאי הוקמה בשנת 1941 בעירטוקיו לאחר מיזוג עם מעבדת המחקר סקוראגאוקה (Sakuragaoka).
בשנת 1961, הונפקה החברה בבורסה לניירות ערך בטוקיו.
בשנת 1995, הקימה חברת בת בארצות הברית, במטרה לשווק שם את מוצרי החברה.
בשנת 1996, קיבלה אישור פעילות ממנהל המזון והתרופות האמריקאי והחלה לשווק תרופה המקלה על סימפטומים של מחלת אלצהיימר בשם אריספט שפותחה בשיתוף עם חברת פייזר.
בשנת 1999, קיבלה אישור לשווק תרופה לטיפול ברפלוקס קיבתי-ושטי בשם אציפקס שפותחה בשיתוף עם חברת ג'ונסון אנד ג'ונסון.
בשנת 2003, חתמה החברה על הסכם שיתוף פעולה עם חברת טבע.
בחודש יולי 2007, רכשה את חברת MGI Pharma, המתמחה בטיפולים אונקולוגים תמורת כ-3.9 מיליארד דולר.
בשנת 2008, בית המשפט בארצות הברית פסק כי חברת התרופות טבע הפרה את הפטנט של תרופת אציפקס.
בשנת 2023, עברה החברה התקפת כופרה שפגעה בחלק ממערכות הלוגיסטיקה שלה.
בחודש יולי 2023, קיבלה אישור לשיווק תרופה בשם לקמבי (Leqembi) לטיפול באלצהיימר.
Aricept (Donepezil): לטיפול בדמנציה קלה עד בינונית בקרב חולי אלצהיימר.
Leqembi (Lecanemab): לטיפול במחלת אלצהיימר.
Halaven (Eribulin): לטיפול בסרטן שד גרורתי.
Lenvima (Lenvatinib): לטיפול בסרטן בלוטת התריס או כליה.
El Cangri.com (ובעברית מתרגום סלנג פוארטוריקני: "הטוב ביותר.קום") הוא אלבום האולפן השני של הראפר הפוארטוריקני.
הוא יצא בשנת 2002 על ידי VI Music.
האלבום זכה להצלחה בפוארטו ריקו וברפובליקה הדומיניקנית עם השירים "Latigazo", "Muévete y Perrea", "¡Dimelo!" ו-"Ella Está Soltera".
הסינגל "Latigazo" זכה גם להצלחה בתחנות רדיו בשפה הספרדית במיאמי ובניו יורק.
לפי יאנקי עצמו, הוא ייצר והפיץ את התקליט ומכר למעלה מ-50,000 עותקים.
לאלבום יצאו שתי גרסאות דיסק, אחת בצבע לבן לפוארטו ריקו ואחת בצבע כסוף לארצות הברית.
Elasto Mania (או בקיצור Elma) הוא משחק מחשב שיצא לאור בשנת 2000. זהו משחק פעולה דו-ממדי המדמה רכיבה על אופנוע במסכים שונים.
המשחק מבוסס על מודל פיזיקלי אמיתי, על אף שכמה ממאפייניו אינם מציאותיים.
המטרה היא לסיים את כל השלבים במשחק.
בכל שלב, על השחקן לסקור את המסך לאורכו ולרוחבו תוך כדי איסוף כל התפוחים המפוזרים בו, ולבסוף להגיע אל הפרח.
אף שאינו בעל גרפיקה עשירה, המשחק זכה לפופולריות ולקהילת שחקנים גדולה בשל המשחקיות היצירתית והאופי הקליל שלו.
העיקרון הבסיסי הוא שכשהאופנוען נוגע עם הראש בקירות או במכשולים הוא נפסל, לכן חשוב לשמור על איזון האופנוען.
האיזון מתבצע ב"הקפצת" האופנוע לאחד מהצדדים לפי הצורך.
במשחק נתקלים בשטחים מישוריים, מחוספסים, עליות ומורדות, והם יכולים להקשות על האיזון של האופנוען.
הפרח - הפרח הוא היעד שבסוף השלב צריך להגיע אליו.
תפוחים - לפני שמגיעים אל הפרח צריך לאסוף את כל התפוחים בשלב.
בשלבים מסוימים יש חשיבות לסדר איסוף התפוחים, מכיוון שמיקום התפוח עלול להיות ללא דרך מובילה לשאר.
ישנם תפוחים המשנים את כיוון הגרביטציה.
"קילרס" - הם גלגלים קוצניים שאסור לבוא במגע איתם.
המאפיין העיקרי המבדיל את המשחק מאחרים הוא האלסטיות של האופנוע.
היא מאפשרת לבצע תרגילים כמו קפיצה לחלקים גבוהים במסך, ודחיקת האופנוע דרך מקומות צרים.
מאפיין נוסף המיוחד בו הוא גוף האופנוען שיכול לעבור דרך קירות.
זה מוסיף למשחק מגוון מצבים מעניינים.
המשחק משוחק בשחקן אחד או שניים.
לגרסת הדמו החינמית יש 18 שלבים, ולמלאה 54. כמו כן ניתן למצוא אלפי שלבים שנעשו על ידי אוהדים, חלקם מצורפים יחד ל"חבילות שלבים" ("Level Packs").
קהילת השחקנים מבוססת באינטרנט בעיקר ב-Ircnet ובפורום Motolauta.
אתר "The Moposite" הוא אתר המעריצים הגדול ביותר ל-Elma, והוא מכיל פורום בשפה הפינית.
ישנו גם מדריך מפורט למשחק ב"אנציקלופדיה של Elasto Mania".
El Norra Alila הוא אלבומה השני של הלהקה הישראלית אורפנד לנד.
שם האלבום הוא תעתיק לאנגלית של המילים "אל נורא עלילה" - פיוט בתפילת נעילה שחובר על ידי ר' משה אבן עזרא.
האלבום מהווה שכלול של אלבומה הקודם של הלהקה Sahara.
האלבום יותר מורכב מבחינה מוזיקלית וכולל יותר שירים.
הלהקה המשיכה את הקו שנקטה באלבומה הקודם ומגמת ההשפעה של מוזיקה מזרח תיכונית נמשכת גם כאן.
באלבום הזה רוב הטקסטים עוסקים בנושאים של דת ואמונה.
הטקסטים מושפעים גם ממקורות היהדות, גם ממקורות האסלאם וגם ממקורות הנצרות.
לדוגמה: השיר The Evil Urge עוסק במאבק הפנימי שמתחולל אצל כל בני האדם בין היצר הטוב ליצר הרע.
באלבום ישנה גרסה למזמור "שיר המעלות" שמבוצעת על ידי אביו של גיטריסט הלהקה יוסי סאסי.
השיר Of Temptation Born מספר את סיפורו של ישו הנוצרי ומושפע מן הסרט שנעשה אודותיו "הפיתוי האחרון של ישו".
כמו כן במספר שירים משתתפת הזמרת שלומית לוי.
הרצועה המרשימה באלבום היא רצועה מספר שמונה Flawless Belief שכוללת נגינה ווירטואוזית של סאסי לצד מקצב תופים משתנה של סמי בכר, ושילוב של שירה נקייה וגרואלים מצד הסולן קובי פרחי.
השיר, כמו יתר האלבום, עוסק ביחסים שבין אדם לבורא.
מבחינה מוזיקלית האלבום היה שינוי לעומת Sahara בכך שהתרחק מעט מהדום דת' המסורתי ובעצם גיבש סגנון מיוחד, מקורי ושונה ללהקה, שילוב בין דת' מטאל, רוק כבד/מתקדם ומוזיקה מזרחית.
האלבום הזה בעצם מכין את הקרקע לקראת Mabool שיצא שמונה שנים אחריו.
El pueblo unido jamás será vencido (נהגה: [el ˈpweβlo uˈniðo xaˈmas seˈɾa βenˈsiðo]; מספרדית: "העם המאוחד לעולם לא ינוצח") הוא שיר של הלהקה הצ'יליאנית קילאפאיון.
השיר הוקלט ביוני 1973, לאחר שנכתב בידי חברי הלהקה והולחן בידי סרחיו אורטגה, והוא נחשב לאחד השירים המייצגים את תנועת הנואבה קנסיון.
השיר נכתב כהמנון עבור קואליציית מפלגות השמאל "האחדות העממית", שסלוודור איינדה נבחר מטעמה לנשיא צ'ילה ב-1970. הקריאה "El pueblo unido jamás será vencido" הייתה אחת מסיסמאות הבחירות שלו.
לאחר ההפיכה הצבאית ב-1973 הפך השיר להמנון בלתי רשמי של המתנגדים למשטר הצבאי של אוגוסטו פינושה.
בביצועה של להקת אינטי-אילימאני הפך השיר מוכר גם ברחבי העולם.
מאז שנות ה-70 של המאה העשרים הפך השיר, בווריאציות שונות, למזוהה עם מהפכות ומחאות פוליטיות שונות.
השיר "ברפאחיז" (בפרסית: بر پا خیز; מילולית: "תקומה") נכתב למנגינתו ושימש את הפלג השמאלי של המוחים במהפכה האיראנית ב-1979. השיר זכה לעדנה מחודשת גם במחאות 2009. המלחין האמריקני פרדריק ז'בסקי הלחין את היצירה המוזיקלית "The People United Will Never Be Defeated!", המבוססת על השיר.
יצירה זו הושמעה במהלך מהומות ליל וייט בסן פרנסיסקו ב-1979, על רקע מתן גזר הדין במשפט רוצחו של הארווי מילק.
במהלך המהפכה הכתומה באוקראינה ב-2004 כתבה להקת גרינג'ולי שיר בשם ראזום נאס בגאטו, נאס נה פודולאטי (באוקראינית: Разом нас багато, нас не подолати; מילולית: "יחד אנו רבים!
לא יוכלו לנצחנו!") המבוסס על השיר הצ'יליאני.
השיר הפך להמנון בלתי רשמי של המהפכה, ואף ייצג את אוקראינה באירוויזיון 2005 שנערך בקייב.
מפלגת קואליציית השמאל הרדיקלי ביוון השתמשה בשיר במהלך הבחירות שנערכו במדינה ב-2007.
"Eleanor Rigby" (בעברית: "אלינור ריגבי") הוא שיר של הביטלס שהופץ באלבום "Revolver" (1966) ובסינגל יחד עם "Yellow Submarine".
השיר נכתב בעיקר על ידי פול מקרטני, והקרדיט המשותף ניתן ללנון-מקרטני.
השיר המשיך את המעבר של הביטלס מלהקת רוק אנד רול ופופ ללהקה ניסיונית יותר המבוססת בסטודיו.
עם רביעיית מיתרים כפולה שכתב ג'ורג' מרטין ומילות השיר הכבדות על בדידות, שבר "אלינור ריגבי" מוסכמות מוזיקת פופ, הן במילים והן בלחן.
מבקרים אמרו על השיר שהיכולת של הלהקה לשיר על "הדאגות המוזנחות וגורלם של הקשישים" בשיר הזה זו רק עוד דוגמה לכך ש"הביטלס יכלו להגיע לקהל רחב הרבה יותר מזה של רוק מסורתי".
השיר נכלל בסרטם של הביטלס "צוללת צהובה" משנת 1968. פסל אלינור ריגבי, הניצב ברחוב סטנלי שבליברפול, מנציח את השיר.
השיר דן בבדידותם של אנשים דרך סיפורן של שתי דמויות: הדמות הראשונה, אלינור ריגבי, מוצגת בבית הראשון של השיר כרווקה זקנה, שעיסוקה ניקיון בכנסייה.
הדמות השנייה, האב מקנזי, מוצגת בבית השני ככומר הכותב מילים לדרשות שאיש לא ישמע.
שתי הדמויות נפגשות בבית השלישי, כאשר אלינור ריגבי מתה והאב מקנזי קובר אותה.
וכך כותב כריס גרגורי על השיר:
כמו רבים משיריו של מקרטני, גם ב"אלינור ריגבי" המלודיה והשורה הראשונה נולדו בשעה שניגן לעצמו בפסנתר.
אך שם האישה שעלה אז במוחו לא היה "אלינור ריגבי" אלא "מיס דייזי הוקינס" (Miss Daisy Hawkins).
בשנת 1966 סיפר מקרטני איך התעורר בו הרעיון לשיר:
מקרטני סיפר שחשב על השם אלינור בהשראת השחקנית אלינור ברון, ששיחקה לצד חברי הלהקה בסרט !Help (בתפקיד ההודית אהמי).
שם המשפחה ריגבי ניתן בהשראת חנות בבריסטול בשם 'ריגבי ואוונס בע"מ, מפיצי יין ואלכוהול' (Rigby & Evens Ltd, Wine & Spirit Shippers) שצדה את עינו כשביקר את חברתו דאז, ג'יין אשר.
אלינור ריגבי נשמע טבעי." עם זאת, היו שציינו כי בבית הקברות של כנסיית פיטר הקדוש (St Peters Church) בליברפול, שבה נפגשו לראשונה לנון ומקרטני, קיימת מצבה עם השם אלינור ריגבי.
פול מקרטני הודה שייתכן כי הושפע מכך באופן לא מודע.
ל"אלינור ריגבי" אין ליווי מוזיקלי פופי שגרתי.
חברי הביטלס לא ניגנו בו כלל; ג'ון לנון וג'ורג' הריסון תרמו הרמוניות קוליות.
במקום גיטרות-בס-תופים השתמש מקרטני בשמיניית מיתרים של נגני אולפן – ארבעה כינורות, שני צ'לו ושתי ויולות – שניגנו עיבוד שכתב ג'ורג' מרטין.
העיבוד הושפע מפסקול הסרט "פרנהייט 451" שהלחין ברנרד הרמן.
העיבוד נכתב לרביעיית מיתרים כפולה, כלומר תפקידי הכלים מוכפלים לאורך רוב השיר.
ייתכן שבחירתו של מקרטני במיתרים הושפעה מהעניין שגילה במלחין אנטוניו ויוואלדי.
ג'ון לנון סיפר ב-1980 כי "אלינור ריגבי היה ה'ילד' של פול, ואני עזרתי בחינוך...
ליווי הכינורות היה הרעיון של פול.
ג'יין אשר הכירה לו את ויוואלדי, וזה היה טוב מאוד".
השמינייה הוקלטה ב-28 באפריל 1966, באולפן 2 של אבי רואד וההקלטות הושלמו באולפן 3 ב-29 באפריל וב-6 ביוני.
במיקס הסטריאו המקורי קולו של פול נשמע בצד ימין בלבד במהלך הבתים, ושמיניית המיתרים בצד שמאל.
באלבום Yellow Submarine Songtrack שיצא ב-1999 ובמיקסים באלבום LOVE קולו של מקרטני ממורכז, ושמיניית המיתרים נשמעת בסטריאו במטרה להעניק לשיר מיקס מודרני יותר.
+ארגוןשםמיקוםכאן 88מצעד שירי הביטלס של כאן 884Billboard Hot 100בילבורד הוט 10011UK Singesמצעד הסינגלים הבריטי1
Elder היא להקת הבי מטאל מהעיר בוסטון שבארצות הברית, אשר הוקמה בשנת 2006. הלהקה מורכבת משלושה אנשים: ניק דיסאלבו (גיטרה, קלידים ושירה), מאט קוטו (תופים) וג'ק דונובן (גיטרה בס).
מאז הקמתה, Elder שחררה ארבעה אלבומים ומספר אלבומי דמו ומיני-אלבומים.
בשנת 2006, שחררה הלהקה מיני-אלבום/ספליט, יחד עם להקת הרוק הפסיכדלי Queen Elephantine.
מיני-אלבום/ספליט זה הוא אלבומה הראשון של הלהקה, אשר שוחרר בספטמבר 2006.
אלבום זה הוא אלבום הדמו הראשון של הלהקה, אשר שוחרר במאי 2007.
אלבום זה הוא האלבום הראשון של הלהקה באורך מלא.
האלבום משלב דום מטאל עם אלמנטים של סטונר רוק.
אלבום זה הוא אלבומה השני של הלהקה, אשר שוחרר ב-25 באוקטובר 2011. בניגוד לאלבום הקודם, אלבום זה משלב סטונר רוק עם אלמנטים של רוק פסיכדלי.
אלבום הדמו השני של הלהקה המשלב שירים שהוקלטו בהופעה חיה.
אלבום זה הוא אלבומה השלישי של הלהקה, אשר שוחרר ב-27 בפברואר 2015.
אלבום זה הוא אלבומה הרביעי של הלהקה, אשר שוחרר ב-2 ביוני 2017.
El Dorado (בעברית: אל דוראדו) הוא אלבום האולפן ה-11 של הזמרת הקולומביאנית שאקירה.
האלבום יצא לאור ב-26 במאי 2017, על ידי חברת התקליטים סוני מיוזיק לטין.
את האלבום הקליטה שאקירה בין מרץ 2016, למרץ 2017. מתוך האלבום יצאו חמישה סינגלים; "Chantaje", Me Enamoré", "Perro Fiel", "Trap" ו-"Nada", וצורפו אליו שלושה דואטים אותם שאקירה כתבה, הלחינה והפיקה.
בשעות הבוקר של ה-26 במאי 2017, הועלו לערוצה של שאקירה כל השירים מן האלבום, ובנוסף לכך, עלה האלבום לספוטיפיי, ולאייטונס.
ב-27 ביוני 2017, הודיעה שאקירה דרך הטוויטר כי סיבוב ההופעות השישי שלה עתיד להתחיל כבר ב-3 ביוני 2018, וששמו יישא את שם האלבום, "El Dorado World Tour".
סיבוב ההופעות יכלול כ-54 מופעים ברחבי העולם, בעיקר ברחבי אירופה, ואמריקה הצפונית.
כל השירים באלבום נכתבו והופקו על ידי שאקירה ועוזרה לואיס פרננדו אוצ'ואה, עם עזרה של כותבים ומפיקים אחרים.
בטקס פרסי גראמי ה-60 זכה האלבום בקטגוריית "אלבום הפופ הלטיני של השנה".
עבור שאקירה הייתה זאת הזכייה השנייה בקטגוריה לאחר שזכתה בשנת 2000 בפרס עם אלבומה MTV Unplugged.
שאקירה היא הזמרת הראשונה שזוכה בפרס פעמיים.
בנוסף, הועמד האלבום בטקס פרסי גראמי הלטיני ה-18, בקטגוריות "אלבום הפופ העכשווי-ווקאלי הטוב ביותר", ו-"אלבום השנה".
שאקירה החלה לעבוד על האלבום בתחילת שנת 2016, עד אמצע שנת 2017. שאקירה חשפה תמונות שונות בחשבון האינסטגרם שלה, אשר הציגו אותה מנגנת בכלים שלא נהגה לנגן בהם בדרך כלל, ואותה כותבת את שירי האלבום.
ב-11 במאי 2017, הודיעה שאקירה כי האלבום החדש יקרא בשם: "El Dorado" (אל דוראדו), ובפרק הזמן שבו הקליטה את האלבום פרסמה הזמרת חלקים מעטיפת האלבום עד שב-12 במאי 2017, חשפה את עטיפת האלבום המלאה.
האלבום יצא לאור ב-26 במאי 2017. בנוסף, בתאריך זה הועלו לערוצה של הזמרת כל שירי האלבום.
האלבום יצא לאור ב-26 במאי 2017. לפני שיצא האלבום, הוציאה הזמרת שני סינגלים אשר נועדו לקדמו, ולאחר מכן יצאו שני סינגלים נוספים שסגרו אותו.
האלבום כלל בתוכו שלושה דואטים אותם כתבה, הלחינה והפיקה שאקירה בעצמה, עבור קרלוס ויוס, פרינס רויס, ובלאק אם.
"Chantaje" - יצא לאור ב-28 באוקטובר 2016, כסינגל הראשון והפותח מהאלבום.
השיר כלל בתוכו את הזמר הקולומביאני מאלומה, שהשתתף בסינגל הרביעי מתוך האלבום, "Trap".
השיר הוא שיר בסגנון הפופ לטיני, המשלב בתוכו את מקצב הרגאטון.
הווידאו קליפ לשיר צולם בברצלונה, שבספרד, על ידי הבמאי ז'אומה דה לאיגואנה.
הקליפ הפך לוויראלי במהרה כאשר הפך לנצפה ביותר של שאקירה ומאלומה, כשמונה הצפיות שלו עומד על למעלה מ-2.2 מיליארד צפיות, דבר אשר הופך אותו לקליפ הנצפה ביותר של שנת 2016, ולקליפ ה-18 הנצפה ביותר בכל הזמנים.
במצעדים, השיר כבש את המקומות הראשונים בספרד, בצ'ילה, במקסיקו ובארצות הברית (במצעד השירים הלטיניים החמים, שם שהה בצמרת במשך למעלה מ-11 שבועות).
מכירותיו של השיר בעולם נעמדו בסדר גודל של כ-6,000,000 עותקים.
"Me Enamoré" - יצא לאור ב-7 באפריל 2017, כסינגל השני מהאלבום.
הווידאו קליפ שצולם לשיר הועלה לאחר חודש לערוץ ה-VevoVevo של שאקירה, ונכון ליולי 2018, מונה הצפיות שלו עולה על למעלה מ-600 מיליון צפיות.
השיר זכה להצלחה נאה במצעדים כאשר בשיאו הגיע לצמרת מצעד שירי הפופ הלטיניים, ולעשיריות הפותחות בארגנטינה, מקסיקו, ספרד, וכולי.
השיר נמכר בעולם בסדר גודל של למעלה מ-1,500,000 עותקים.
"Perro Fiel" - הוכרז ב-15 בספטמבר 2017, כסינגל השלישי מן האלבום.
השיר הכיל בתוכו את הזמר הלטיני ניקי ג'אם.
באותו פרק הזמן שבו יצא כסינגל, העלתה הזמרת לערוצה את הקליפ הנלווה שצולם לשיר.
הקליפ זכה להצלחה רבה וצבר למעלה מ-545 מיליון צפיות, ומכירותיו בעולם מסתכמות בכלמעלה מ-1,060,000 עותקים.
"Trap" - על הקליפ של השיר הכריזה שאקירה כבר ב-23 בינואר 2018, ולאחר מכן ב-26 בינואר באותה השנה יצא הקליפ, ובכך הפך השיר לסינגל הרביעי מתוך האלבום.
בשיר מתארח בשנית מאלומה, וזהו שיתוף הפעולה השלישי של השניים כשהקודמים היו "Chantaje", והרמיקס לשיר "La Bicicleta".
מאוחר יותר, שיתפו השניים פעולה בפעם הרביעית בשיר "Clandestino", שיצא ביוני 2018.
"Nada" - יצא לאור ב-3 בנובמבר 2018, כסינגל החמישי והאחרון מתוך האלבום.
בסמוך להוצאתו, פרסמה שאקירה הצצות מתוך הווידאו קליפ אשר יצא באותו היום.
"La Bicicleta" - הוקלט בין השנים 2015–2016 עם קרלוס ויוס, ויצא לאור כסינגל הפותח מן אלבומו ה-16, Vives, וכרצועה ה-10 מן האלבום הזה, ב-27 במאי 2016. לשיר צולם ווידאו קליפ שהפך לוויראלי גם כן, וצבר למעלה מ-1.1 מיליארד צפיות.
במצעדים זכה השיר להצלחה רבה כאשר הצליח בשיאו להגיע לצמרות המצעדים שבצ'ילה, קולומביה, גואטמלה, מקסיקו, וכולי.
"Deja Vu" - הוקלט ביחד עם פרינס רויס, ויצא לאור ב-24 בפברואר 2017, כסינגל הרביעי מן אלבומו החמישי Five, וכרצועה ה-11 מן האלבום הזה.
השיר זכה להצלחה רבה ביוטיוב כאשר צבר למעלה מ-343 מיליון צפיות.
בשיאו הצליח השיר להעפיל לצמרות המצעדים שבוונצואלה, והרפובליקה הדומיניקנית.
מכירותיו בעולם נעמדות על כ-500,000 עותקים.
"Comme moi" - יצא לאור ב-1 באפריל 2017, בשיתוף הראפר הצרפתי בלאק אם, כסינגל ה-7 מן אלבומו השני Éternel insatisfait, וכרצועה ה-8 מן האלבום הזה.
הווידאו קליפ הנלווה שצולם לשיר נכשל ולא זכה להצלחה רבה, וכך גם מכירותיו.
המצעד היחידי אליו הצליח להיכנס השיר הוא המצעד הצרפתי, שם הגיע בשיאו למקום ה-35. לשיר הוקלטה גרסה בשפה האנגלית שהכילה את הלהקה האמריקאית מג'יק.
לאחר שהוציאה מן האלבום ארבעה סינגלים, ושלושה דואטים, הכריזה הזמרת ברשתות החברתיות כי היא עומדת לצאת לסיבוב ההופעות השישי שלה שיקרא על שמו של האלבום, "El Dorado World Tour".
סיבוב ההופעות התחיל ב-3 ביוני 2018, ויסתיים ב-6 בספטמבר 2018. בסיבוב ההופעות יתקיימו כ-21 מופעים בצפון אמריקה, 20 מופעים באירופה, ומספר מופעים בדרום אמריקה.
נכון ל-10 ביולי 2018, סיבוב ההופעות יכלול כ-54 מופעים.
סיבוב ההופעות הזה הוא סיבוב ההופעות השלישי בגודלו בכל הקריירה של הזמרת.
סיבוב ההופעות החל בגרמניה ועתיד להסתיים בקולומביה.
סטיבן תומאס ארלוויין מ-AllMusic, אמר כי: "שאקירה נהגה ליצור את אלבומיה עם המון מחשבה, ואכפתיות, אבל זה נמוג בעשור האחרון.
אולי זה סימן לאמביציה אמנותית פחותה, אבל היא מייעלת את האלבומים שלה בכך שהם גמישים, הדוקים ודו-לשוניים, דבר אשר נותן לאלבום תחושה חיובית." אלן ראייב מ-ABC News, אמרה כי אל דוראדו - "מוציא את שאקירה כמבצעת וכותבת טובה, ושיריו מציגים את העדינות שבכתיבת שיריה".
סי הוקינס מדה נשיונל הפנה כלפי האלבום ביקורת חיובית, וציין כי אל דוראדו הוא - "אלבום קיצי למעריציה של שאקירה", והדגיש כי: "האלבום מביא איתו שירים קיצביים וקיציים, וכי האלבום לא נועד לטבלאות המצעדים אלא לכיף".
ג'ואן וולאס מהלטין טיימס מתח על האלבום ביקורת מעורבת וטען כי האלבום הזה שונה מאוד מ-Pies Descalzos ו-Laundry Service, שבעיניו נחשבים לשניים מן אלבומיה הטובים ביותר של שאקירה.
בנוסף לכך, הוא ציין והוסיף כי שיתופי הפעולה באלבום די מאולצים.
שנהטקסקטגוריהתוצאהמקור2017פרסי המוזיקה הלטינית האמריקאיתאלבום השנהאלבום הפופ/רוק האהוב ביותר2017פרסי גראמי הלטיניאלבום השנהאלבום הפופ העכשווי-ווקאלי הטוב ביותר2018פרסי גראמיאלבום הפופ הלטיני הטוב ביותרפרסי ה-iHeartRadioהאלבום הלטיני של השנהפרס המוזיקה של בילבורדהאלבום הלטיני הטוב ביותרפרסי המוזיקה של הבילבורד הלטיניהאלבום הלטיני הטוב ביותר של השנהאלבום הפופ הלטיני הטוב ביותר
בשבוע הראשון לצאתו, נמכר האלבום בכלמעלה מ-29,000 עותקים בארצות הברית, ובכך הצליח להגיע אל המקום ה-15 במצעד הבילבורד 200. האלבום היה לאלבום השישי הנמכר ביותר באותו השבוע בארצות הברית.
בשבוע הראשון לצאתו, נכנס האלבום אל המקום ה-2 במצעד האלבומים הלטיניים, ובעקבות כך נשבר הרצף של הזמרת במצעד, כאשר היה לאלבום הראשון שלא הצליח להיכנס בשבוע הראשון לצמרת המצעד, מאז אלבומה השלישי Pies Descalzos, שיצא בשנת 1995.
בנוסף לכך, בשבוע הראשון לצאתו נכנס האלבום אל המקום הראשון במצעד אלבומי הפופ הלטיניים, דבר אשר הפך את שאקירה לאחד מן האמנים הבודדים בהיסטוריה שעשו זאת, כאשר אלבום זה היה לשביעי שלה ברצף שנכנס לצמרת המצעד.
בכך גם מחזיקה שאקירה בשיא של הכי הרבה אלבומים במקום הראשון של המצעד בקרב נשים.
לאחר מכן, בשבוע השלישי, הצליח האלבום להעפיל אל צמרת מצעד האלבומים הלטיניים, ובכך הפך לשישי של שאקירה שעשה זאת.
האלבום שבר שיא בכך שהיה לאלבום הלטיני הנמכר ביותר בשבוע הראשון מאז, Hoy Mas Fuerte של ג'ררדו אורטיז.
האלבום הוא האלבום הלטיני הנמכר ביותר במחצית הראשונה של 2017 בארצות הברית, עם מכירות של למעלה מ-600,000 עותקים, דבר אשר הופך אותו לאחד מהאלבומים הלטיניים הנמכרים ביותר בכל הזמנים במדינה.
במקסיקו ובברזיל, זכה האלבום למעמד של פלטינה כפולה על סך מכירות כולל של כ-160,000 עותקים.
בספרד, פולין, וצרפת, זכה האלבום למעמד זהב, ובפרו, ארגנטינה וקולומביה למעמד פלטינה.
בארצות הברית זכה האלבום למעמד של יהלום לטיני על סך מכירות של כ-600,000 עותקים.
נכון לאוקטובר 2018, מכירותיו בעולם מסתכמות בכ-4.2 מיליון עותקים.
האלבום זכה להצלחה עולמית במצעדים ובשיאו הצליח להגיע אל המקום ה-1 במצעד האלבומים הלטיניים, ובמצעד אלבומי הפופ הלטיניים.
האלבום הצליח למכור למעלה מ-60,000 עותקים בקולומביה, ולמעלה מ-600,000 עותקים בארצות הברית.
מקוםתאריםמכירותארגנטינה (CAPIF)פלטינה40,000ארצות הברית (RIAA)יהלום (לטיני)600,000ברזיל (Pro-Música Brasil)פלטינה40,000מקסיקו (AMPROFON)פלטינה 2× + זהב150,000ספרד (PROMUSICAE)זהב20,000פולין (ZPAV)זהב10,000פרו (IFPI Peru)פלטינה6,000צ'ילה (IFPI Chile)פלטינה + זהב22,500צרפת (SNEP)זהב50,000קולומביה (ASINCOL)פלטינה 3×60,000שווייץ (IFPI Switzerland)פלטינה20,000סיכוםבכל העולם4,200,000 מכירות + הזרמת מדיה בלבד
El Dorado World Tour היה סיבוב ההופעות השישי של הזמרת הקולומביאנית שאקירה.
סיבוב ההופעות נדחה ל-3 ביוני 2018, והסתיים ב-3 בנובמבר 2018. בסיבוב ההופעות התקיימו כ-20 מופעים באירופה, מופע אחד באסיה, 21 מופעים באמריקה הצפונית ו-12 מופעים באמריקה הלטינית.
סיבוב ההופעות כלל כ-54 מופעים.
סיבוב ההופעות הזה הוא סיבוב ההופעות השלישי בגודלו בכל הקריירה של הזמרת, כשקודמיו הם "Oral Fixation Tour", ו-"The Sun Comes Out World Tour".
סיבוב ההופעות החל בהמבורג, גרמניה, והסתיים בבוגוטה, קולומביה.
ב-10 בנובמבר, נודע כי שאקירה ביטלה מספר רב של הופעות עקב בעיות בקול.
הרופאים של שאקירה אף אמרו כי ייתכן והיא תצטרך לבטל מופעים נוספים, אחרת קיימים סיכויים שהיא תפגע לעצמה בקול באופן בלתי הפיך.
שאקירה פרסמה באינסטגרם שלה שני מכתבים באנגלית ובספרדית, שבהם היא מתנצלת על הבעיה שנוצרה עקב הבעיה בקול שלה.
לבסוף, ב-14 בנובמבר, הודיעה שאקירה ברשתות החברתיות כי כל סיבוב ההופעות יידחה לשנת 2018, עקב דימום במיתרי הקול שלה.
ב-27 בדצמבר הודיעה כי החלימה וכי סיבוב ההופעות שלה יתחיל ביוני 2018.
להלן רשימת השירים שפרסמה שאקירה בטוויטר בנובמבר 2017.
"Chantaje" (בשיתוף מאלומה על צג רחב ומכיל אלמנטים של "Despedida")
"Whenever, Wherever" (מכיל אלמנטים של "Ojos Así" ו-"Despedida", בשילוב עם נאום אותו שאקירה נושאת, בזמן שמאחוריה מוצג הקליפ של "Trap")
"La Tortura" (בשיתוף אלחנדרו סאנס על צג רחב)
"Can't Remember to Forget You" (רמיקס בסגנון הרגאיי בשילוב עם תופים לקראת סוף השיר)
"La Bicicleta" (בשיתוף קרלוס ויוס על צג רחב)
Ele Bate Nela הוא סינגל שהוקלט על ידי הצמד הברזילאי סימונה & סימריה, מתוך אלבום האולפן החמישי שלהן, As Coleguinhas – Vol.
4. השיר יצא לאור ב-27 במאי 2014, כסינגל הראשון והיחידי מתוך האלבום, ביחד עם הווידאו קליפ שצולם עבורו.
השיר לא זכה להצלחה רבה, והפך לאחד משלושת הסינגלים היחידים של הצמד, אשר לא הצליחו להיכנס למצעד הברזילאי.
השיר נכתב על ידי סימונה וסימריה, וכך גם כל השירים הנוספים מתוך האלבום.
השיר מדבר על אלימות כלפי נשים וכולל בתוכו ובקליפ שלו אזכורים רבים לאלימות פיזית, אלימות מילולית, התעללות נפשית ותקיפה מינית כלפי הנשים.
מעבר לכך, צולם הווידאו קליפ הנלווה שלו כאשר סימונה הייתה בהיריון.
מילותיו של השיר מדברות גם כן על התעללות בנשים, ועל הכמיהה של האישה לצאת ממערכת יחסים אלימה שכזו.
הווידאו קליפ הנלווה שיצא עבור השיר מציג בתחילתו, אישה המתאהבת בגבר, אף על פי שהוריה אומרים לה לעזוב אותו.
בסמוך לכך השניים מקיימים יחסי מין, וכבר לאחר מכן מתחילה האישה להרגיש בתוקפנות מצדו של בן זוגה.
לאחר מכן המצב מחמיר וכשהוא בא לאסוף אותה, הקנאה שלו מגיעה לשיאה כאשר הוא רואה אותה מדברת עם כמה מחבריה, חושד שהיא בוגדת בו, לוקח אותה לפינת הרחוב וסוטר לה.
לקראת הסוף, ניתן לראות את האישה יושבת על הספה שבסלון, בוכה, ואת הגבר חוזר הביתה כשהוא שיכור, ובקבוק יין בידו.
בהמשך הקליפ, האישה מנסה לברוח ממנו, והוא רודף אחריה בכל הבית, וכשהוא תופס אותה הוא זורק אותה על הרצפה, מטיח את ראשה בה, ושובר לה את היד.
לבסוף, האישה יושבת על כיסא במטבח, כאשר ידה עטופה בגבס.
כשהיא חושבת שבן זוגה הולך, היא מתקשרת למשטרה, והוא ממהר אליה, לוקח לה את הטלפון ומשאיר אותה לבד.
בסצנה האחרונה ניתן לראות את הוריה, מביטים בתמונות מן הילדות שלה ובוכים בשל המצב שבו היא נמצאת.
לאורכו של הקליפ, ניתן לראות את סימונה וסימריה, כשהן בחדר לבן, שרות את השיר ובוכות גם כן.
הקליפ צולם כאשר סימונה הייתה בהיריון ונכון למרץ 2020, מונה הצפיות שלו עומד על כ-65 מיליון צפיות.
"" (בעברית: "הפרידה האחרונה") הוא סינגל שהוקלט על ידי אמנים שונים למען גיוס כספים ומשאבים לאחר פיגועי 11 בספטמבר, שאירעו בשנת 2001.
השיר יצא לאחר תשעה ימים ממאורעות פיגועי 11 בספטמבר, על ידי חברות התקליטים אפיק רקורדס וסוני מיוזיק אנטרטיינמנט.
השיר נכתב והופק על ידי ז'יאן מרקו, אמיליו אסטפן וג'ודי מאר.
את השיר שרו בעיקר אמנים לטיניים כדוגמת שאקירה, גלוריה אסטפן, לואיס פונסי, טליה וכולי.
השיר יצא על גבי תקליטור נלווה שהופץ בסמוך לצאתו.
אמנים למען פיגועי 11 בספטמבר
"El Ultimo Adiós" (גרסת אמנים שונים) 3:58
"The Last Goodbye" (גרסתו של ג'ון סקאדה) 3:58
"El Ultimo Adiós" (גרסתו האינסטרומנטלית של ארטורו סנדובל) 3:58
"El Ultimo Adiós" (גרסתו של ז'יאן מרקו) 3:58
השיר לא הצליח להיכנס למצעדים, אך המיני-אלבום הצליח בשיאו להגיע אל המקום ה-197 במצעד הבילבורד 200.
Elastic Heart (בעברית: לב גמיש) הוא סינגל שהוקלט על ידי הזמרת-יוצרת האוסטרלית סיה, בשיתוף עם דה ויקנד ודיפלו, מתוך פסקול הסרט "משחקי הרעב: התלקחות".
השיר יצא לאור ב-1 באוקטובר 2013, כסינגל השלישי מתוך הפסקול.
עם יציאתו נכנס השיר אל המקום ה-7 במצעד שבניו זילנד, וה-61 במצעד הסינגלים הבריטי.
השיר נכתב על ידי סיה עצמה, ביחד עם דיפלו ואנדרו סוונסון, והופק על ידי דיפלו וגרג קורסטין.
השיר הוא שיר בסגנון הפופ, המשלב בתוכו גם את סגנון האלקטרופופ והטראפ.
איגוד תעשיית ההקלטות הצרפתי העניק לשיר את תואר הזהב, על סך מכירות של 75,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, ביחד עם שאר הפסקול.
מקוםתאריםמכירותדנמרק (IFPI Denmark)פלטינה30,000צרפת (SNEP)זהב75,000ניו זילנד (RMNZ)פלטינה30,000
מדינהתאריך יציאהפורמטחברת תקליטיםמקורעולם1 באוקטובר 2013הורדה דיגיטליתתקליטי RCA • ריפבליקארצות הברית8 באוקטובר 2013רדיו קצביתקליטי RCA • ריפבליק • ליונס גייט22 באוקטובר 2013רדיו להיטים עכשווייםאיטליה15 בנובמבר 2013יוניברסל מיוזיק
Elastic Heart (בעברית: לב גמיש) הוקלט מחדש על ידי סיה, בין שנת 2014 ו-2015, ויצא לאור ב-9 בינואר 2015, כסינגל השלישי מתוך אלבומה השישי, .
בגרסה המחודשת לא משתתפים דה ויקנד ודיפלו.
עם יציאתה נכנסה גרסת הסולו של סיה אל המקום ה-10 במצעד הסינגלים הבריטי, וה-15 במצעד הבילבורד הוט 100.
גרסת הסולו של סיה זכתה להצלחה חסרת תקדים, ואף הצליחה להימכר במיליוני עותקים בניגוד לגרסה הראשונית של השיר, בו השתתפו דה ויקנד ודיפלו.
כמו כן, גרסה זו היא הגרסה המצליחה ביותר של השיר.
בארצות הברית, זכתה הגרסה למעמד הפלטינה הכפולה, עם מכירות של שני מיליון עותקים.
בממלכה המאוחדת נמכר השיר בכ-600,000 עותקים, ובכך הפך לאחד משיריה הנמכרים ביותר של סיה במדינה זו.
באיטליה, זכה השיר להצלחה רבה כאשר נמכר שם בכמאה אלף עותקים בסך הכל.
בין היתר, זכה השיר להצלחה רבה באוסטרליה, כאשר נמכר שם בכלמעלה מ-210,000 עותקים.
בקנדה, נמכר בצורה מצומצמת של כ-80,000 עותקים.
ביוטיוב זכה השיר להצלחה רבה גם כן, כאשר צבר למעלה ממיליארד צפיות, ובכך הפך לאחד מהסרטונים הכי נצפים ביוטיוב.
הווידאו קליפ של השיר הועלה לערוץ היוטיוב של סיה ב-7 בינואר 2015, יומיים לפני שיצא כסינגל.
בקליפ משתתפים שיה לה-באף ומאדי זיגלר, שאף השתתפה בקליפ עבור להיטה של סיה, "Big Girls Cry", שזכה להצלחה רבה, כאשר צבר למעלה מ-270 מיליון צפיות.
מאקו ערכו סקירה של הקליפ וציינו כי; בקליפ, שביים דניאל אסקיל, מופיעים לה-באף וזיגלר כשתי דמויות של גבר וילדה, שמנהלים מעין ריקוד ומאבק בתוך חלל עגול סגור בכלוב.
הם מכים, לופתים, מושכים, נושכים, בועטים, קופצים, מתמתחים, מתגלגלים ומתגוללים, זיגלר מזנקת על לבוף ונושכת אותו, והוא מנסה ללכוד אותה ואף מצליח.
תנועות הריקוד והקרב שלהם הן כמאבק בין שתי חיות, או בני אדם קדמונים, המנהלים מלחמת הישרדות.
בין היתר, מאקו הוסיפו כי "ניתן לפרש אותן [תנועות הריקוד] גם כתנועות של מרדף ובריחה בין גבר פרוורטי, שמנסה לממש את יצרו ולהשיג את טרפו, לבין הילדה, קורבן שמנסה להתחמק מניסיון לניצול ואונס.
הוא מנסה לצוד אותה, והיא נמלטת ממנו פעם אחר פעם ומשיבה לו מלחמה בדרכה.
הדרמה מגיעה לשיאה בכמה נקודות - היא קופאת והוא מעיר אותה, היא מצליחה לצאת מהכלוב והוא משתולל, ואז היא חוזרת, היא פוצעת אותו באף והוא לוכד אותה.
לבסוף היא יוצאת מהכלוב והוא נשאר בפנים, אוחז בה, ולא מרפה".
לבסוף סיכמו מאקו את הקליפ בכך שאמרו כי "צופים שונים יטענו שהקליפ הזה מספר סיפורים שונים, מנקודות מבט שונות, יהיו לו הרבה פרשנויות מתחומים כמו יחסים ומשחקי כוח בין המינים, טשטוש גבולות המוסר והפנטזיה האנושית, תפקידו החינוכי של היוצר ועוד ועוד.
ובכך גדולתו - לעורר עניין, דיון ומחלוקת.
סיה, צמד השחקנים, הבמאי ושאר המעורבים יצרו ב-"Elastic Heart" משהו שיהיה חזק אף יותר משנדליר".
מקוםתאריםמכירותאוסטרליה (ARIA)פלטינה 3×210,000איטליה (FIMI)פלטינה 2×100,000ארצות הברית (RIAA)פלטינה 2×2,000,000בלגיה (BEA)זהב15,000בריטניה (BPI)פלטינה 2×1,200,000מקסיקו (AMPROFON)זהב30,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקוראיטליה9 בינואר 2015רדיו להיטים עכשווייםתקליטי RCAארצות הברית9 בפברואר 2015רדיו להיטים10 בפברואר 2015רדיו להיטים עכשווייםעולם14 באפריל 2015מיני-אלבום (רמיקסים)תקליטי RCA • פאזל • מאנקי
Electrecord היא חברת תקליטים רומנית.
החברה הוקמה בשנת 1932 על ידי איש העסקים היהודי נתן מישונזניקי.
לאחר מלחמת העולם השנייה החברה הועברה לבעלות ממשלתית והייתה חברת התקליטים היחידה במדינה.
החברה נדרשה להוציא תקליטים של יצירות מאירופה וארצות הברית.
התקליטים היו ברמת איכות ירודה, ולמרות זאת זכו להצלחה גדולה במדינה.
היא הוציאה סדרות של תקליטים ולהצלחה הגדולה ביותר זכתה סדרה Formaţii de muzică pop.
בנוסף לכך, החברה הוציאה תקליטים של מוזיקאים קלאסיים סובייטים.
באותה תקופה כל מוזיקאי רומני היה מוציא תקליטים בחברה זו.
לאחר שנת 1990 קמו חברות נוספות ו-Electrecord איבדה בהדרגה חלקי שוק משמעותיים.
רוב התקליטים שהוצאו בתקופה זו היו הוצאות מחדש של להיטי העבר.
בין הזמרים הרומנים שהוציאו עם חברה זו יצירות לאחרונה ניתן לציין את ז'אן דה לה קראיובה.
"Electric Chapel" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way.
השיר הגיע אל המקום ה-22 במצעד שירי הדאנס/אלקטרוני.
השיר נכתב והופק על ידי ליידי גאגא ודי ג'יי ווייט שאדו.
בשיר יש שימוש בכלי מקלדת, תופי בס, כלי מיתר כמו גיטרה ושימוש במכונת תופים.
סגנון השיר הוא רוק אלקטרוני המשלב בתוכו גלאם מטאל.
מבקרי המוזיקה הפנו כלפי השיר שבחים, תוך שהושווה לשיריה של מדונה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.
אף על פי שלא יצא כסינגל, הצליח השיר לצבור ביוטיוב מיליוני צפיות, תוך שנכון לאפריל 2020, האודיו הרשמי של השיר צבר למעלה מ-6.8 מיליון צפיות.
בסמוך לצאתו, הצליח להיכנס למצעד השירים הבינלאומיים שבקוריאה הדרומית, תוך שהתברג שם במקום ה-144.
גם במצעדי הבילבורד זכה השיר להצלחה נאה, כאשר דורג במקום ה-22 במצעד שירי הדאנס/אלקטרוני.
מדינהתאריך יציאהפורמטחברת תקליטיםמקורעולם23 במאי 2011הזרמת מוזיקה • הורדה דיגיטליתסטרימליין • אינטרסקופ • קון לייב
(בעברית: נרגש!) הוא המיני-אלבום השמיני של הזמרת-יוצרת אמריקאית בי מילר.
האלבום יצא לאור ב-23 באוקטובר 2020, על ידי חברת התקליטים הוליווד רקורדס.
מדינהתאריך יציאהפורמטחברת תקליטיםמקורעולם23 באוקטובר 2020תקליטור • הורדה דיגיטליתהוליווד רקורדס
"El Toro Relajo" הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה Dreaming of You.
השיר יצא לאור ב-24 בדצמבר 1995, על ידי חברת התקליטים EMI רקורדס, כסינגל החמישי מתוך האלבום.
השיר הוקלט כשיר הנושא של הסרט "דון חואן דה-מרקו", בשנת 1994.
השיר נכתב והולחן על ידי פליפה ברמחו והופק על ידי חוסה הרננדס.
הקולות של סלינה בשיר הוקלטו באולפני קיו-זון שנמצאים בקורפוס כריסטי, טקסס.
הזמרת האמריקאית לינדה רונסטאדט, הקליטה את השיר בשנת 1990 וכללה אותו באלבום Mas Canciones, שיצא לאור בשנת 1991.
אנריקה לופטג'י מלוס אנג'לס טיימס כתב כי "שני השירים הספרדיים החדשים של סלינה ["El Toro Relajo" ו-"Tú Sólo Tú"], הם שירים המגובים על ידי מריאצ'י והם שירים מסוגת הראנצ'רה .
בנוסף לכך, יש לציין שקולה של סלינה בהם לא נשמע טוב במיוחד, היות שהיא הייתה חולה בעת הקלטתם".
מדינהתאריך יציאהפורמטחברת תקליטיםמקורעולם24 בדצמבר 1995תקליט • תקליטורEMI
El Último Tour Del Mundo (בעברית: "סיבוב ההופעות העולמי האחרון") הוא אלבום הסולו השלישי של הראפר והזמר הפוארטו ריקני באד באני.
האלבום יצא לאור ב-27 בנובמבר 2020, על ידי חברת התקליטים רימאס אנטרטיינמנט, תשעה חודשים בלבד לאחר צאת אלבומו הקודם, YHLQMDLG, שזכה להצלחה רבה ולביקורות חיוביות.
האלבום מכיל הופעות אורח של ג'יי קורטס, רוסליה ואברה .
שם האלבום מתייחס לאופן שבו באני דמיין כיצד ייראה סיבוב ההופעות האחרון שלו, כפי שהוא דמיין את סיבוב ההופעות האחרון שלו בשנת 2032. האלבום נכתב והוקלט במהלך בידוד שאירע מגפת הקורונה, והוא סטייה מצליל הרגאטון האגרסיבי של באד באני.
האלבום הוא האלבום הראשון שכולו בשפה הספרדית אשר הגיע למקום הראשון במצעד הבילבורד 200.
האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.
האלבום נכלל במקום הרביעי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו".
באד באני הכריז לראשונה על אלבום האולפן השלישי שלו ב-29 בפברואר 2020, כשהוא שר את השיר "<3": "האלבום הזה כל כך חם, עשיתי את זה בשביל כולכם; ועוד תשעה חודשים אני אחזור ואוציא עוד אחד; לפרוש בכיף כמו מיגל קוטו".
ב-30 באוקטובר יצא הסינגל המוביל של האלבום, "Dakiti", בו מתארח הזמר הפוארטו ריקני והחבר הקרוב ג'יי קורטס, שזכה להצלחה מסחרית במדינות רבות.
שם האלבום נחשף בווידאו קליפ של השיר, בו נוסעת משאית גדולה המציגה את שם האלבום.
ב-24 בנובמבר 2020, הוא רמז שוב על האלבום החדש, כשהוא צייץ בטוויטר את המילה "Temazo" (בעברית: "להיט").
הוא פרסם פוסט דומה בטוויטר לפני שפורסם האלבום YHLQMDLG.
יום לאחר מכן, הודיע על תאריך צאת האלבום, שמו ורשימת הרצועות.
האלבום יצא יחד עם וידאו קליפ נלווה לשיר "Yo Visto Así".
האלבום נחשב, לפי Complex, ל"יצירה האישית והשאפתנית ביותר עד כה" של באד באני, ולגוף עבודה "ניסיוני, עתידני ועצבני".
האלבום מסמן סטייה מסגנונו הקבוע של באד באני, כיוון שהוא מהווה "מחיר מופנם יותר, לפעמים אקוסטי" ומכיל רק שני שיתופי פעולה חדשים: האחד עם אמן ה-R&B אברה והשני עם הזמרת הספרדייה רוסליה.
שני השירים הוקלטו בנפרד, עקב מגפת הקורונה.
בנוגע להיעדר הופעות אורח באלבום, הצהיר באד באני: "חשבתי שהגיע הזמן להפגין צדדיות ולהביא משהו טרי למעריצים".
בנוסף, אמר כי האלבום "שונה לחלוטין מ-YHLQMDLG.
זה אלבום סנטימנטלי יותר, יותר צמרמורת, מסוג הדברים שאתה יכול להאזין בחדרך"; הוא שקל כיצד אנשים אינם מסוגלים לצאת או לחגוג במהלך מגפת הקורונה.
הוא תיאר את האלבום כ"רוקנ'רול, הרבה גיטרות - יש שיר אחד שיש בו רק גיטרה - הוא יותר מוזיקלי, יש יותר פיוז'נים, וגם רגאטון וראפ".
האלבום נוצר כולו במהלך הסגר שאירע מגפת הקורונה.
באד באני עבד על האלבום בזמן נסיעה בלוס אנג'לס, מקסיקו ובביתי בפוארטו ריקו.
האלבום הונדס על ידי המהנדס הקבוע של באד באני, La Paciencia.
ב-30 באוקטובר 2020, יצא הסינגל המוביל מתוך האלבום, "Dakiti", בהשתתפות הזמר הפוארטו ריקני ג'יי קורטס.
צאתו של השיר הוכרזה ב-26 באוקטובר, תוך שפרסם באד באני הצצה של תצוגה מקדימה לשיר בעמוד האינסטגרם שלו.
ביום צאתו של האלבום, הווידאו קליפ לשיר "Yo Visto Así" הוצג בשידור בכורה בערוץ היוטיוב שלו.
בקליפ משתתפים ידוענים שונים, בהם ריקי מרטין, סופיה ורגרה, קרול ג'י וסץ' .
במהלך הווידאו קליפ, נחשף שיתוף הפעולה של באד באני עם יצרנית בגדי הספורט אדידס ותמונות מתוך הקמפיין של שיתוף הפעולה העתידי שלהם.
האלבום הגיע היישר אל המקום הראשון במצעד הבילבורד 200, עם 116,000 יחידות שקולות לאלבום, והפך לאלבום הראשון שכולו בשפה הספרדית שהגיע להישג זה.
בנוסף, האלבום הוא אלבומו הרביעי של באד באני שהגיע לעשירייה הפותחת במצעד.
לפני El Último Tour Del Mundo, רק שני אלבומים המכילים בתוכם את השפה הספרדית הגיעו למקום הראשון במצעד, Dreaming of You של סלינה משנת 1995 ו-Ancora של איל דיבו משנת 2006. האלבום הוא האלבום הרביעי בשפה הספרדית שנכנס לחמישייה הפותחת, כשאחרים היו Fijación Oral, Vol.
1 של שאקירה משנת 2005 ו-Amar es Combatir של מנה משנת 2006, שניהם במקום הרביעי, ואלבומו של באד באני, YHLQMDLG, במקום השני.
El Diablo (בעברית: השטן) הוא שיר באנגלית וספרדית של הזמרת היוונית אלנה צאגרינו, שיצג את קפריסין באירוויזיון 2021 שנערך ברוטרדם, הולנד.
השיר יצא לאור ב-24 בפברואר 2021, על ידי חברת התקליטים "Panik Records".
כ-11,000 מחברי הכנסייה הנוצרית אורתודוקסית בקפריסין הפצירו ברשות השידור הקפריסאית לפרוש מן האירוויזיון, בטענה כי "El Diablo" הוא שיר הילולה לשטן.
כמה מחברי הכניסה אף איימו על רשות השידור בהצתת בניינה.
רשות השידור הקפריסאית הודיעה כי על אף האיומים, קפריסין תשתתף כמתוכנן באירוויזיון 2021.
מספר מבקרי מוזיקה טענו שחלק מהשיר מועתק מהשיר "Bad Romance" של ליידי גאגא.
ב-25 בנובמבר 2020 נודע כי אלנה צאגרינו תייצג את קפריסין באירוויזיון 2021, ובכך הייתה הנציגה הראשונה שאינה חלק מהרכב התחרות שהתבטלה ב-2020. מספר דקות אחר כך נודע כי השיר שאיתו תיגש צאגרינו לתחרות הוא "El Diablo", והוא יושר באנגלית ובספרדית.
ב-18 במאי 2021, צאגרינו ביצעה את השיר בחצי הגמר של התחרות.
בתום ההצבעות, הגיעה למקום השישי עם 170 נקודות.
ב-22 במאי, בגמר התחרות, הגיעה צאגרינו למקום ה-16 עם 94 נקודות.
El Dorado (בעברית: אל דוראדו) הוא אלבום הבכורה של הראפר האמריקאי 24kGoldn.
הוא יצא לאור ב-26 במרץ 2021 על ידי חברות התקליטים רקורדס וקולומביה רקורדס.
מדינהתאריך יציאהפורמטחברת תקליטיםמקורעולם26 במרץ 2021תקליטור • תקליט • הורדה דיגיטלית רקורדס • קולומביה
Electra Heart הוא אלבום האולפן השני של הזמרת-יוצרת הוולשית מרינה דיאמנדיס, שיצא תחת שם הבמה מרינה אנד דה דיימונדס.
האלבום יצא לאור ב-27 באפריל 2012, על ידי חברות התקליטים אטלנטיק רקורדס ו-679 ארטיסטס.
במהלך הפקתו, שיתפה דיאמנדיס פעולה עם מפיקים שונים, בהם ליאם האו, גרג קורסטין, ד"ר לוק, דיפלו וסטארגייט במהלך הקלטתו, והשתמשה בין השאר בסגנונות המוזיקליים של הגל החדש, שנכללו גם לאורך אלבום האולפן הראשון שלה, The Family Jewels.
Electra Heart הוא אלבום קונספט המורכב מסוגות כמו אלקטרופופ ומוזיקת דאנס-פופ, ומהווה שינוי מהפרויקטים הקודמים שלה.
מבחינה מילית, האלבום עוסק בנושאים של אהבה וזהות.
דיאמנדיס יצרה את דמות הכותרת, "אלקטרה הארט", במטרה לייצג ארכיטיפים נשיים בתרבות האמריקאית הפופולרית (עקרת בית, מלכת יופי, הורסת בתים, נערה עצלה).
מבקרי המוזיקה היו חלוקים בדעותיהם על האלבום, וכן כלפי השינוי של דיאמנדיס בסגנון המוזיקלי שלה.
האלבום הגיע למקום הראשון במצעד האלבומים הבריטי, הודות למכירות של 21,358 עותקים בשבוע הראשון.
בכך, הוא היה לאלבום הראשון של דיאמנדיס שהגיע לפסגת המצעד.
מאוחר יותר, הגיע האלבום לתואר זהב על ידי איגוד תעשיית ההקלטות הבריטי (BPI), לאחר שנמכרו למעלה מ-100,000 עותקים.
Electra Heart זכה להצלחה מתונה במצעדים הבינלאומיים, כאשר הגיע בשיאו למקום ה-31 בבילבורד 200 האמריקאי, והיה לאלבום המצליח ביותר של דיאמנדיס בארצות הברית באותה תקופה, שכן נמכרו למעלה מ-11,000 עותקים.
מתוך האלבום יצאו שלושה סינגלים, שכולם זכו לווידאו קליפים.
הראשון מביניהם, "Primadonna", יצא כסינגל המוביל מהאלבום ב-20 במרץ 2012, והגיע בשיאו למקום ה-11 במצעד הסינגלים הבריטי.
לאחריו יצאו הסינגלים "Power & Control" ו-"How to Be a Heartbreaker", ב-20 ביולי וב-7 בדצמבר, והגיעו למקומות ה-193 וה-88 בבריטניה, בהתאמה.
הסינגל השיווקי "Radioactive" נכנס ל-40 המובילים במצעדים של מספר מדינות.
במאי 2012, החלה דיאמנדיס את סיבוב ההופעות לקידום האלבום, ששמו The Lonely Hearts Club Tour, ובמהלכו הופיעה באירופה ובצפון אמריקה.
סיבוב ההופעות הסתיים שנה מאוחר יותר, במאי 2013.
לאחר יציאת אלבום האולפן הראשון שלה, The Family Jewels, חזרה דיאמנדיס מארצות הברית, ושקלה ליצור דמות שתהפוך למרכז פרויקט ההמשך שלה.
היא סיפרה שהיא קיבלה השראה מ"דור הטאמבלר" לצלם את עצמה במספר מקומות ברחבי ארצות הברית, כשהיא מופיעה כדמות שונה בכל תמונה.
התוצר הסופי היה "דמות קרה, חסרת רחמים ובלתי פגיעה", שלימים נקראה "אלקטרה הארט", ושומשה ככלי לייצג שילוב של אלמנטים הקשורים לחלום האמריקאי ולטרגדיה היוונית.
האלבום הופק על ידי בני בלנקו, קפטן קאטס, די ג'יי צ'אקי, סירקט, דיפלו, דוקטור לוק, האליט, ליאם האו, דברים קראוגלו, גרג קורסטין, פביאן לנססן, ריק נואלס, דין ריד וסטארגייט.
דיאמנדיס הכריזה לראשונה על Electra Heart באוגוסט 2011. בתחילה, הוא תוכנן להיות פרויקט בן שלושה חלקים בהשראת התרבות האמריקאית בשנות ה-70, אם כי בסופו של דבר התפתח לאלבום האולפן השני שלה.